            <phrase>මේවට වැල් අල කියන්නේ මේ වැලේ දිගටත් පොඩි පොඩි අල හැදෙන නිසා. නමුත් ඒ පොඩි අල එතරම් රස නැහැ. නියම අලය හැදෙන්නේ පොලව යට. වැල හැදෙන මුල් කාලෙදීම වැල කොස් ගසක් වැනි විශාල ගහකට වගේ යැව්වොත් හොඳට හිරු එලිය ලැබී වැල විශාලට වැඩෙනවා. වැල විශාල කර ගන්න තරමට පොලව යට හැදෙන අලයත් විශාල වෙනවා. වැලට අලය නඩත්තු කරගන්න බැරි වෙනදාට වැල මැරෙනවා. එවිට අලය කුණු වීමට පෙර ගොඩ ගත යුතුයි. විෂමාකාර හැඩයක් තියෙන අලය කෑලි කඩා ගන්නේ නැතිව ගොඩට ගන්න ගොවියෝ කැමතියි.</phrase>